open-index/open-wikipedia-markdown huggingface dataset:
Մոլդովայի Հանրապետության Անկախության օր

**Մոլդովայի Հանրապետության Անկախության օր** (), Մոլդովայի Հանրապետության ազգային տոն, որով նշվում է Անկախության հռչակագրի ընդունումը։ Պետական պաշտոնական տոն է, ոչ աշխատանքային օր։

## Պատմություն
1991 թվականի օգոստոսի 27-ին Մոլդովական ԽՍՀ-ն հրավիրում է ազգային մեծ հավաք, որի արդյունքում խորհրդարանն քվեարկում է Անկախության հռակագիր ընդունելու օգտին։

Այդ օրը Մոլդովայի հանրապետության նախագահը շնորհավորական ուղերձով դիմում է ժողովրդին։ Երկրի մայրաքաղաք Քիշնևում և այլ քաղաքներում անցկացվում են տոնական միջոցառումներ։ Քիշնևում միջոցառումներ են կատարվում Ազգային մեծ հավաքի հրապարակում։ Տոնական օրն ավարտվում է հրավառությամբ։

## Ծանոթագրություններ

## Արտաքին հղումներ
* Մոլդովայի Անկախոթյան օր
* Օգոստոսի 27-ը Մոլդովայի Անկախության օրն է
* Մոլդովան տոնում է անկախության օրը 

Կատեգորիա:Օգոստոսի տոներ
Կատեգորիա:Անկախության օրեր
Կատեգորիա:1991 Մոլդովայում
Կատեգորիա:Մոլդովական ԽՍՀ
Մոլդովայի Հանրապետության կրթության նախարարություն

**Մոլդովայի Հանրապետության կրթության (լուսավորության) նախարարություն** (), Մոլդովայի կառավարության տասնվեց նախարարություններից մեկը։ Պատասխանատու է երկրում կրթության համակարգի զարգացման համար։

## Ղեկավարում
* Կրթության նախարար՝ Կորինա Ֆուսու (2015 թվականի հուլիսի 30-ից)
* Կրթության նախարարի տեղակալներ՝ Իգոր Գրոսու (2012 թվականի օգոստոսի 15-ից), Լիլյանա Նիկոլաեսկու-Օնոֆրեյ (2013-ներկա), Կրիստինա Բոաժի (2015 թվականի օգոստոսի 5-ից)

## Կրթության նախարարներ (սկսած 1990 թվականից)

## Ծանոթագրություններ

## Արտաքին հղումներ
* Նախարարության պաշտոնական կայք

Կատեգորիա:Կրթության նախարարություններ
Կատեգորիա:Մոլդովա
Կատեգորիա:Մոլդովայի կառավարություն
ՄաքԳիլի համալսարան

**ՄաքԳիլի համալսարան** (), Կանադայի հայտնի և հնագույն համալսարաններից մեկը։

## Պատմություն
thumb|174px|ձախից|Շուլիհի անվան Ինժեներիների համար գրադարան:

Համալսարանը հիմնադրվել է 1821 թվականին և բացվել է 1829 թվականին Մոնրեալում (Քվեբեկ, Կանադա)։ Համալսարանի շինությունը (այդ ժամանակ **ՄաքԳիլի քոլեջի**) տեղակայված է եղել Բըրնսայդ Փլեյս կոչվող վայրում (), որն անցել է «Գիտության զարգացման թագավորական ինստիտուտին» 10&nbsp;000 ֆունտ ստեռլինգի հետ միասին՝ Ջեյսմ ՄաքԳիլի կտակով 1813 թվականին։ Համալսարանի համար առաջին մասնաշենքերը կառուցվել են 1843 թվականին։

Առաջին կանադական հեռակա դասընթացները հայտնվել են հարյուր տարի առաջ։ Հենց այդ ժամանակ ՄաքԳիլի համալսարանը Մոնրեալում ընդառաջ գնաց ուսուցիչներին, որոնք հնարավորություն չունեին առկա դասընթացներին հաճախելու։ 1920 թվականին Բրիտանական Կոլումբիայի Կրթության նախարարությունը ընդունեց հեռու գտնվող բնակիչների խնդրանքները և հայտնվեցին առաջին դասընթացները՝ պրովինցիայի մակարդակով։ 1941 թվականին կանադացի ագարակատերերը առաջին անգամ լսեցին ուսումնական ծրագրերի ռադիոհաղորդումներ։

Համալսարանում սովորում են 30 000 ուսանողներ, որոնցից 80 % -ը կանադացիներ են։ ՄաքԳիլում 21 ֆակուլտետ կա և ավելի քան 300 մասնագետ։ 2010 թվականին The Guardian ամսագրի վարկանիշային աղյուսակի համաձայն՝ ՄաքԳիլի համալսարանը 19-րդն է աշխարհում։

## Ծանոթագրություններ

## Արտաքին հղումներ
* McGill University
* Համալսարանի պատմությունը 
* McGill’s Bellairs Research Institute — Barbados, West Indies
* McGill’s Macdonald Campus
* TV McGill 
* CKUT Radio McGill

Կատեգորիա:Ամերիկյան համալսարանների ասոցիացիա
Սենտ Կրուա Վոլվեսթր (կանտոն)

**Սենտ Կրուա Վոլվեսթր** (), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Սեն Ժիրոն շրջանի կազմի մեջ։

Համայնքի INSEE կոդ՝ 0914։

Սենտ Կրուա Վոլվեսթր կանտոնի մեջ հաշվվում է 12 կոմունա, որից գլխավորն է Սենտ Կրուա Վոլվեսթրը։
մինի|Սենտ Կրուա Վոլվեսթր կանտոնը Արյեժ դեպարտամենտի քարտեզի վրա

## Կանտոնի կոմունաներ

## Բնակչություն
Կանտոնի բնակչությունը 2006 թվականին կազմում էր 2 059 մարդ։

## Տես նաև
* Ֆրանսիայի շրջանների ցանկ

## Արտաքին հղումներ
* Արյեժ դեպարտամենտի կոմունաների բնակչությունը INSEE կայքում
* Սենտ Կրուա Վոլվեսթր կանտոնի տեղադիրքը Ֆրանսիայի քարտեզի վրա

Կատեգորիա:Ֆրանսիայի համայնքներ
Դևիդ Եյթս

**Դևիդ Եյթս** (, ), կինոյի և հեռուստատեսության բրիտանացի ռեժիսոր, սցենարիստ, պրոդյուսեր։

## Կենսագրություն
Դևիդ Եթսը ծնվել է 1963 թվականին՝ անգլիական Լանկաշիր կոմսության Ռեյնհիլ գյուղում (այժմ Մերսիսայդի Սենտ Հելենս քաղաքային շրջանում)։ Սթիվեն Սփիլբերգի «Ծնոտներ» ֆիլմը դիտելուց հետո ոգեշնչվեց դերասանի կարիերայով։ Նա փորձում էր հասկանալ կինեմատոգրաֆիայի արտադրությունը և տարրերը։ Մինչև 14 տարեկանը ընկերների հետ կարճամետրաժ ֆիլմեր էր նկարում տեսախցիկով, որը նրան նվիրել էր մայրը։ Դառնալով հասուն՝ հիմնականում հեռուստատեսության համար նկարեց ֆիլմեր, համագործակցեց BBC ալիքի հետ։ Ընդհանուր առմամբ նկարահանել է 19 ֆիլմ, որոնցից առաջինը՝ 1984 թվականին։ Կրթություն ստացել է իր հարազատ քաղաքի քոլեջում, իսկ հետո՝ Էսսեքսի և Ջորջթաունի համալսարաններում։

## Հարրի Փոթեր
2005 թվականին Դևիդ Եյթսը *Ուորներ Բրազերս*ի կողմից ընտրվեց Հարրի Փոթերի մասին պատմող 5-րդ ֆիլմի ռեժիսոր։ Նկարահանումներից առաջ նա այցելեց Leavesden Studios: «Հարրի Փոթերը և Փյունիկի միաբանությունը» ֆիլմը մեծ հայտնություն ստացավ՝ աշխարհում ստանալով 938 468 864 դոլար շահույթ։ Հետագայում Եյթսն ընտրվեց Հարրի Փոթերի մասին պատմող 6-րդ ֆիլմի ռեժիսոր։ Ֆիլմի նկարահանումների ժամանակ *Ուորներ Բրազերս*ը հայտարարեց, որ «Հարի Փոթերը և մահվան պարգևները» ֆիլմը պետք է բաժանված լինի 2 մասի։ Կրկին Դևիդ Եյթսը դարձավ ֆիլմի ռեժիսորը։ «Հարրի Փոթերը և մահվան պարգևները» ֆիլմի առաջին մասը էկրանավորվեց 2010 թվականի նոյեմբերին։ Ֆիլմը քննադատների կողմից գնահատվեց որպես Եյթսի նախորդ ֆիլմից վատ։ Նա միակ ռեժիսորն է, ով էկրանավորել է Հարրի Փոթերի մասին պատմող 2-ից ավելի գիրք։

## Ֆիլմագրություն

2011 թվականի նոյեմբերին Դևիդ Եթսը հայտարարեց համանուն սերիալի մոտիվներով «Բժիշկ Ով» լիամետրաժ կինոֆիլմի նկարահանման մտադրության մասին։

Սակայն նրա մտադրությունները չիրականացան։ Սթիվեն Մոֆատն ասաց, որ մոտ ապագայում լիամետրաժ ֆիլմ նկարելու գաղափարից հրաժարվումը վերջնական է և անփոփոխ։ Ավելի վաղ իր հարցազրույցներից մեկում Սթիվենը երկրպագուներին հանգստացրեց այն խոստումով, որ անգամ եթե ֆիլմը ստեղծվի, ապա ռեժիսորը Եթսը չի լինի։

## Ծանոթագրություններ

## Արտաքին հղումներ

*
*David Yates: Casarotto Ramsay & Associates Ltd.
*David Yates: British Academy of Film and Television Arts 
*David Yates: Directors Guild of America

Կատեգորիա:Անձինք այբբենական կարգով
Կատեգորիա:1963 ծնունդներ
Կատեգորիա:Նոյեմբերի 30 ծնունդներ
Կատեգորիա:Բրիտանացի ռեժիսորներ
Կատեգորիա:Բրիտանացի սցենարիստներ
Կատեգորիա:Բրիտանացի պրոդյուսերներ
Կատեգորիա:BAFTA մրցանակի դափնեկիրներ
Կատեգորիա:Բրիտանացի կինոռեժիսորներ
Կատեգորիա:Բրիտանացի կինոպրոդյուսերներ
Կատեգորիա:Բրիտանացի գրողներ
Կարել Տոման

**Կարել Տոման** (իսկական անունը՝ Անտոնին Բեռնաշեկ, , ), չեխ գրող, որը հայտնի է իր էպիկական սիրային բանաստեղծություններով։ Չեխիայի պետական մրցանակի դափնեկիր, ազգային գործիչ, ժողովրդական արտիստ (1945)։

## Կենսագրություն
Անտոնին Բեռնաշեկը ծնվել է 1877 թվականի փետրվարի 25-ին Կոկովիցե գյուղում (Կենտրոնական Չեխիա)։ Սովորել է Պրշիբրամի սեմինարիայում, այնուհետև՝ Պրահայի համալսարանի իրվաբանական ֆակուլտետում, որը սակայն չի ավարտել։ Տարվել է գրականությամբ՝ հանդես գալով Կարել Տոման գրական անվամբ։ Հանդիպել է բազմաթիվ անվանի չեխ գրողների հետ (հատկապես մտերիմ է եղել Ֆրանյա Շրամեկի հետ)։ Ավելի ուշ տեղափոխվել է Վիեննա, որտեղից էլ ճամփորդել է Արևմտյան Եվրոպայում, հաճախ ոտքով։ Ոչ մի վայրում երկարատև չի հանգրվանել և մշտական եկամուտ չի ունեցել։

Առաջին համաշխարհային պատերազմից հետո Կարել Տոմանը դարձել է հայտնի, սկսել է հրատարակվել, ստանալ մրցանակներ և պարգևներ, միաժամանակ եղել է տարբեր թերթերի խմբագիր :

Մահացել է 1946 թվականին Պրահայում։

## Ստեղծագործություններ
Տոմանի բանաստեղծությունները տեղ են գտել հետևյալ ժողովածուներում՝
* «Արյան հեքիաթներ», 1913 
* «Մելամաղձոտ ուղի», 1906
* «Արևի ժամացույց», 1913 
* «Ընտանեկան և այլ բանաստեղծություններ», 1914-1917
* «Ամիսներ», 1915 
* «Լռության ձայնը», 1923
* «Հարյուրամյա օրացույց», 1926 
Տոմանի վաղ շրջանի ստեղծագործություններին բնորոշ է անարխիզմի և դեկադենտական գրականության հանդեպ ունեցած հրապուրանքը։ Հետագայում նա ժխտել է արվեստն արվեստի համար տեսությունը, գիտակցաբար հաղթահարել է իր ստեղծագործություններում եղած պասիվությունն ու հիասթափությունը։ Նրա լավագույն բանաստեղծություններն աչքի են ընկնում կեցության զգացողությամբ, մարդու հանդեպ ունեցած սիրով, գեղեցիկի նրա իդեալն անքակտելիորեն կապված է կյանքի հետ։ Տոմանի շատ բանաստեղծություններ հնչում են իբրև բողոքի կոչ բուրժուական քաղքենիական աշխարհի դեմ։ Մեծ է եղել Տոմանի հայրենասիրական բանաստեղծությունների դերը չեխ ժողովրդի ազգային ինքնուրույնության համար մղված պայքարի տարիներին։

## Ծանոթագրություններ

## Արտաքին հղումներ
* Karel Toman

Կատեգորիա:Անարխիստ գրողներ
Կատեգորիա:Անձինք նամականիշերի վրա
Կատեգորիա:Բանաստեղծներ այբբենական կարգով
Կատեգորիա:Կարլի համալսարանի շրջանավարտներ
Կատեգորիա:Չեխ բանաստեղծներ
Կատեգորիա:Չեխ գրողներ
Կատեգորիա:Չեխ թարգմանիչներ
Կատեգորիա:Չեխ լեզվաբաններ
Կատեգորիա:Չեխ լրագրողներ
Էսթեր Շալև-Գերց

**Էսթեր Շալև-Գերց** (, ի ծնե ազգանունը՝ *Գիլինսկայա*, ), լիտվական ծագմամբ իսրայելցի նկարչուհի, գերմանացի նկարիչ Յոխեն Գերցի կինը։ Նրանք միասին ստեղծել են «Հուշարձան ընդդեմ ֆաշիզմի, պատերազմի ու բռնության, հանուն խաղաղության ու մարդու իրավունքների», որ տեղադրվել է Համբուրգի Հարբուրգ թաղամասում։

## Կենսագրություն
Էսթեր Շալև-Գերցը ծնվել է 1948 թվականին Լիտվական ԽՍՀ մայրաքաղաք Վիլնյուսում՝ հրեաների ընտանիքում։

1957 թվականին Էսթեր Շալև-Գերցն իր ընտանիքի հետ տեղափոխվել է Երուսաղեմ (Իսրայել)։

1975-1979 թվականներին գեղանկարչություն է սովորել Բեցալելի գեղարվեստի ակադեմիայում, որտեղ ստացել է կերպարվեստի բակալավրի աստիճան։ 1980-1981 թվականներին Էսթեր Շալև-Գերցն ապրել է Նյու Յորքում։ 1981 թվականին նա կրկին մեկնել է Իսրայել, որտեղ մասնակցել է կոլեկտիվ ցուցահանդեսների. նա մասնավորապես իր աշխատանքները ցուցադրել է Երուսաղեմի Իսրայելի թանգարանում և Թել Ավիվի կերպարվեստի թանգարանում։

1983 թվականին Էսթեր Շալև-Գերցն ստեղծել է իր առաջին մոնումենտալ աշխատանքը՝ *Oil on Stone*, որ գտնվում է Իսրայելի Թել Հայ քաղաքում։ 1984 թվականին նկարչուհին տեղափոխվել է Փարիզ և սկսել աշխատել Եվրոպայում ու Կանադայում։ 1990 թվականին, դառնալով Գերմանիայի ակադեմիական փոխանակության ծառայության անդամ, մեկ տարով մեկնել է Բեռլին։

2002 թվականին Էսթեր Շալև-Գերցը մասնակցել է IASPIS () միջազգային ծրագրին Ստոկհոլմում (Շվեդիա)։ 2003 թվականից մինչև 2014 թվականը Էսթեր Շալև-Գերցը դասավանդել է Շվեդիայի Գյոտեբորգի համալսարանի *Valand Academy* ակադեմիայում։

Էսթեր Շալև-Գերցը մշտական բնակություն է հաստատել Փարիզում, աշխատում է Եվրոպայում և ԱՄՆ-ում։

## Աշխատանքներ
Էսթեր Շալև-Գերցի ստեղծագործությունները պահվում են Եվրոպայի տարբեր թանգարաններում՝ *Skissernas Museum Lund* (Շվեդիա), *Sprengel Museum Hannover* և *Buchenwald Memorial* (Գերմանիա), *Environment Trust Glasgow* (Շոտլանդիա), *UNO Park Geneva* (Շվեյցարիա), Գոբելենների մանուֆակտուրա (Ֆրանսիա)։

2014 թվականին Էսթեր Շալև-Գերցի թիմը եղել է հոլոքոստի՝ Օտտավայում տեղադրվելիք ազգային հուշարձանի ստեղծման համար հայտարարաված մրցույթի եզրափակչի վեց մասնակիցներից մեկը Յաել Բարտանի, Դանիել Լիբեսկինդի, Կշիշտոֆ Վոդիչկոյի, Դևիդ Աջայեի ու Ժիլ Սոկիրի հետ միասին։

2015 թվականին Ժնևի մունիցիպալ արվեստի հիմնադրամը ձեռք է բերել Էսթեր Շալև-Գերցի «Անբաժանելիները» (, 2000-2010) աշխատանքը։

Իսրայելի Թել Հայ քաղաքում տեղադրված *Oil on Stone* (1983) և Համբուրգում գտնվող *Monument Against fascism* (Գերմանիա, 1986), ինչպես նաև Ժնևում գտնվող Les Inséparables աշխատանքներից բացի՝ Էսթեր Շալև-Գերցի հայտնի գործերից են՝
* *The Dispersal of Seeds և The Collection of Ashes* (Ժնև, Շվեյցարիա, 1995) և (Մառլ, Գերմանիա, 1996),
* *First Generation* (Շվեդիա, 2004),
* *A Thread* (Castlemilk, Գլազգո, Շոտլանիդա, 2003-2006)։

## Ծանոթագրություններ

## Արտաքին հղումներ
* Անձնական կայք 
* ESTHER SHALEV-GERZ 
* Esther Shalev-Gerz 
* Esther Shalev-Gerz  

Կատեգորիա:Լիտվացի կին արվեստագետներ
Կատեգորիա:Լիտվացի նկարիչներ
Կատեգորիա:Հրեա արվեստագետներ
Կատեգորիա:Հրեա նկարիչներ
Կատեգորիա:Նկարիչների կանայք
Հենդրիկ Ադամսոն

**Հենդրիկ Ադամսոն** (Hendrik Adamson, ), էստոնացի բանաստեղծ և մանկավարժ։

## Կենսագրություն
Հենդրիկ Ադամսոնը ծնվել է 1891 թվականին դերձակի ընտանիքում Մետսակուրու գյուղում (այժմ՝ գյուղ Veisjärve, Տառվաստու), Վիլյանդիմաա։

1911 թվականին ուսուցչություն է արել Torma Võtikvere դպրոցում։ 1919-1927 թվականներին եղել է էստոնական Kärstna գյուղի դպրոցի տնօրենը։ Հետագայում դարձել է պրոֆեսիոնալ գրող, եղել է Էստոնիայի գրողների միության անդամ։

1940 թվականին որպես ուսուցիչ աշխատել է Valgamaal Lõvel-ում, 1944 թվականին՝ Kärstnas-ում։

Էսպերանտո սովորել է 1929 թվականի վերջում և 1930 թվականից գրել է բնօրինակ բանաստեղծություններ այդ լեզվով, սակայն իր տաղանդն արտահայտել է էստոներեն ստեղծագործություններում։ Էստոներեն առաջին բանաստեղծությունները տպագրվել են թերթերում 1913 թվականին, առաջին գիրքը՝ 1919 թվականին։ 1934 թվականին հրատարակվել է «Տասներկու բանաստեղծներ» ալմանախը, որտեղ ընդգրկվել են Ադամսոնի 11 բանաստեղծությունները։

Ադամսոնի ստեղծագործությունները թարգմանվել են ռուսերեն (թարգմանիչ՝ Բորիս Շտեյն), անգլերեն և իտալերեն։

## Մահը
Մահացել է 1946 թվականի մարտի 7-ին։ Թաղված է Էստոնիայի հարավում գտնվող Հելմ քաղաքի էստոնական գերեզմանատանը։

## Ստեղծագործություններ
Ադամսոնը գրել է էստոներեն՝ օգտագործելով նաև հարավ-էստոնական բարբառներ։ Որոշ ստեղծագործություններ գրված են էսպերանտո լեզվով։

Ադամսոնի գրչին են պատկանում «Kuldblond neitsi» («Շիկահերը») և «Roheline sisalik» («Կանաչ մողես», Տարտու, 1925) վեպերը։

Գրել է բանաստեղծություններ այդ թվում՝
* Mulgimaa (1919)
* Inimen (1925)
* Dekdu Poetoj (1934)
* Auli novelaro (1934)
* Aperis samizdata poemaro Hejmlando (1961, 1962)
* Aperis lia poemaro Vesperkanto cxe la eldonejo de J. Régulo La Laguna, Stafeto : Beletraj kajeroj; (1967)
* В литературной хрестоматии Infera regalo kaj Vesperkanto (1979)
* Auli, eldonejo Iltis, Saarbrücken (1983)

## Գրականություն
* Журнал Звезда. 1975. № 8. С. 211-212. Сергей Довлатов. Статья «Поэты Эстонии. Литературное обозрение».
* Ojalo, Jaan. Hendrik Adamson - 100. En: Norda Prismo 1/1992, с. 6-8
* Ojalo, Jaan. Adamson: Bardo de la hejmloko. En: Esperanto 84-a jaro 1991, n-ro 12 (1032), с. 2
* Maie Torim, Karl Muru, «Pilk Hendrik Adamsoni elule ja luulele» - Keel ja Kirjandus 1966, nr. 4, стр. 210-225
* Hando Runnel, «Jooksu pealt suudeldud». Ilmamaa, Tartu 1998; 4 artiklit Adamsonist стр. 208-216 и 315-340

## Ծանոթագրություններ

## Արտաքին հղումներ
* Հենդրիկ Ադամսոն
* Հենդրիկ Ադամսոնի ստեղծագործությունները «Open Library» (Բաց գրադարան) կայքում

Կատեգորիա:20-րդ դարի բանաստեղծներ
Կատեգորիա:20-րդ դարի տղամարդ գրողներ
Կատեգորիա:Բանաստեղծներ այբբենական կարգով
Կատեգորիա:Էսպերանտիստներ
Կատեգորիա:Էստոնացի բանաստեղծներ
Կատեգորիա:Էստոնացի գրողներ
Կատեգորիա:Էստոնացի մանկավարժներ
Կատեգորիա:Էստոնիայի գրողների միության անդամներ
Կատեգորիա:Խորհրդային բանաստեղծներ
Կատեգորիա:Խորհրդային գրողներ
Աբխազիայի պետական համալսարան

**Աբխազիայի պետական համալսարան** (, **ԱՊՀ**), բարձրագույն ուսումնական հաստատություն Աբխազիայում։ Գտնվում է Սուխում քաղաքում։

## Պատմություն
Համալսարանը հիմնադրվել է 1932 թվականի փետրվարի 4-ին Աբխազիայի ժողկոմիսարիատի որոշմամբ՝ որպես Ագրո-մանկավարժական ինստիտուտ։ 1933 թվականին վերանվանվել է «Մաքսիմ Գորկու անվան Սուխումի պետական մանկավարժական ինստիտուտ», 1979 թվականին վերակազմավորվել է որպես «Աբխազիայի պետական համալսարան»։ 2011 թվականին Աբխազիայի պետական համալսարանի և Իտալիայի Ուրբինո քաղաքի Ուրբինոյի համալսարանի միջև ստորագրվել է փոխհամագործակցության հուշագիր։

## Ֆակուլտետներ և ամբիոններ
### Ֆիզիկա-մաթեմատիկական ֆակուլտետ
* Մաթեմատիկական անալիզի ամբիոն
* Կիրառական մաթեմատիկայի ամբիոն
* Ընդհանուր ֆիզիկայի ամբիոն
* Սուխումի ֆիզիկա-տեխնիկական ինստիտուտին կից փորձարարական ֆիզիկայի ամբիոն

### Կենսաբանության և աշխարհագրության ֆակուլտետ
* Կենդանիների էկոլոգիայի և մորֆոլոգիայի ամբիոն
* Մարդու և կենդանիների ֆիզիոլոգիայի ամբիոն
* Քիմիայի ամբիոն
* Աշխարհագրության ամբիոն
* ԱՊՀ բուսաբանության ինստիտուտին կից անտառտնտեսության և բուսաբանության ամբիոն
* ԱՊՀ փորձարարական պաթոլոգիայի և թերապիայի ինստիտուտին կից փորձարարական կենսաբանության և բժշկության ամբիոն
* ԱՊՀ հիդրոֆիզիկական ինստիտուտին կից կիրառական էկոլոգիայի ամբիոն

### Պատմության ֆակուլտետ
* Պատմության ամբիոն
* Աբխազիայի հնագիտության և ազգագրության ամբիոն
* Ռուսաստանի և արտասահմանյան երկրների պատմության ամբիոն
* Միջազգային հարաբերությունների պատմության ամբիոն

### Բանասիրության ֆակուլտետ
* Աբխազերեն լեզվի ամբիոն
* Աբխազական գրականության ամբիոն
* Ռուսաց լեզվի ամբիոն
* Ռուսաց և արտասահմանյան գրականության ամբիոն
* Գերմաներենի ամբիոն
* Անգլերենի ամբիոն
* Ժուռնալիստիկայի բաժին
* Ռեժիսորա-դերասանական արվեստի բաժին
* ԱՊՀ հումանիտար հետազոտությունների ինստիտուտին կից աբխազագիտության ամբիոն

### Իրավագիտության ֆակուլտետ
* Պետրության և իրավունքի ամբիոն
* Քաղաքացիական իրավունքի և դատավարության ամբիոն
* Քրեական իրավունքի և դատավարության ամբիոն

### Տնտեսագիտության ֆակուլտետ
* Տնտեսագիտության տեսության ամբիոն
* Հաշվապահական հաշվառման և աուդիտի ամբիոն
* Կառավարման ամբիոն
* Ժողովրդական տնտեսության ամբիոն
* Ֆինանսներ և վարկ ամբիոն

### Մանկավարժական ֆակուլտետ
* Մանկավարժության և հոգեբանության ամբիոն
* Մանկավարժության և տարրական կրթության մեթոդիկայի ամբիոն
* Կերպարվեստի ամբիոն
* Ֆիզիկական դաստիարակության և սպորտի ամբիոն

### Ագրոտեխնիկական ֆակուլտետ
* Հողագործության ամբիոն
* Մեքենայացման և գյուղատնտեսական արտադրության ամբիոն
* Մերձարևադարձային և սննդային ապրանքների տեխնոլոգիաների, մերձարևադարձային գյուղատնտեսության գյուղատնտեսական հետազոտությունների ամբիոն

### Ընդհանուր ամբիոն
* Փիլիսոփայության և մշակութային հետազոտությունների ամբիոն
* Քաղաքագիտության և սոցիոլոգիայի ամբիոն
* Ռազմական ամբիոն

## Ծանոթագրություններ

## Արտաքին հղումներ
* Պաշտոնական կայքը
* ԱՊՀ համալսարանների Եվրասիական ընկերակցության կայքում

Կատեգորիա:1932 հիմնադրումներ Աբխազիայում
Կատեգորիա:Սուխում
Կատեգորիա:Վրաստանի համալսարաններ
Մեղրու ջրաէլեկտրակայան

**Մեղրի ՀԷԿ** (կոչվում է նաև Արաքսյան ՀԷԿ), Հայաստանի և Իրանի սահմանին Արաքս գետի վրա կառուցվող ՀԷԿ Մեղրի քաղաքում։ ՀԷԿ-ի շինարարությունն սկսվել է 2012 թվականի նոյեմբերի 8-ին, վերջնաժամկետը՝ 2017 թվական։ ՀԷԿ-ը տարեկան կարտադրի 793 միլիոն կՎտժ էլեկտրաէներգիա։ Մեղրի ՀԷԿ-ի հաշվարկային հզորությունը իսկզբանե պլանավորում էր 130 ՄՎտ, որը 2015 թ․ վերջին, Իրանական կողմը առաջարկեց նվազեցնել մինչև 100 ՄՎտ։ Կառուցվելու է 18 200 մ երկարությամբ թունել՝ Ծիրանիձոր տեղամասից մինչև հայ-իրանական սահմանային տեղամաս, որը գտնվում է նախկին երկաթուղու թունելի մոտ։ ՀԷԿ-ի վայրում կառուցվելու է 65 մեգավատտ հզորությամբ 2 հիդրո ուդվիներ և տեղադրվելու են նոր սարքավորումներ։

Շահագործման 15-րդ տարվա ավարտին Մեղրի ՀԷԿ-ը պետք է անհատույց փոխանցվի հայկական կողմին

## Պատմություն
Արաքս սահմանային գետի վրա հիդրոէլեկտրակայաններ կառուցելու և շահագործելու նպատակով Հայաստանի և Իրանի կառավարությունների միջև 2007 թվականին և 2008 թվականին ստորագրվել են միջկառավարական երկու համաձայնագրեր, որոնք վավերացվել են Հայաստանի և Իրանի խորհրդարանների կողմից։

2009 թվականի ապրիլի 14-ին ՀՀ նախագահի՝ Իրան կատարած այցի ընթացքում ՀՀ էներգետիկայի և բնական պաշարների նախարարության և Իրանի էներգետիկայի նախարարության միջև ստորագրվել է Փոխըմբռնման հուշագիր՝ Մեղրի ՀԷԿ-ի կառուցման ֆինանսավորման սխեմայի վերաբերյալ։ Իրանական կողմը պատրաստակամություն է հայտնել գնել Մեղրի ՀԷԿ-ի արտադրած էլեկտրաէներգիայի ամբողջ ծավալը։

## Տես նաև
* Հայաստանի էներգետիկա

## Ծանոթագրություններ

## Արտաքին հղումներ
* «Մեղրի» ՀԷԿ-ի շինարարությունը մեկնարկեց
* Մեղրիի ՀԷԿ-ի նախագծային հզորությունը նախատեսվում է նվազեցնել մինչև 100 ՄՎտ
* Մեղրիի ՀԷԿ-ի շինարարությունն այլևս մեր տնտեսական կյանքի օրակարգում չէ. «ՀԺ»

Կատեգորիա:Սյունիքի մարզի ջրաէլեկտրակայաններ
Կատեգորիա:Մեղրու շենքեր և կառույցներ
Բոր (Խարագաուլի շրջան)

**Բոր** (), գյուղ Վրաստանում։ Գտնվում է Իմերեթի մարզի Խարագաուլի շրջանում։ Գյուղում կա միջնադարյան եկեղեցի։

## Դիրք
Գյուղը գտնվում է ծովի մակարդակից 400 մետր բարձրության վրա՝ Բորիմելա գետի Չխերիմելա վտակի աջ ափին։ Շրջկենտրոն Խարագաուլից հեռու է 10 կմ։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 283 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Պատմություն
Բոր գյուղում գտնվել են ուշ բրոնզի դարից պահպանված իրեր։ Դրանք հայտնաբերվել են 20-րդ դարի սկզբին տեղի ունեցած հնագիտական պեղումների ընթացքում, երբ գյուղը գտնվում էր Ռուսական կայսրության Քութայիսի նահանգի կազմում։

Խորհրդային ժամանակներում նույնպես արվել են պեղումներ, և գտնվել են 2-3-րդ դարերին պատկանող երկու շքեղ դամբարանադաշտ։ Հայտնաբերվել են ոսկյա զարդեր, արծաթե, բրոնզե և ապակյա անոթներ, զոհասեղանին կանգնեցրած ձի կանգնած։ Գտածոների մեծ մասը պահվում է Վրաստանի թանգարանում, մի մասն էլ տեղափոխվել է Էրմիտաժ (Սանկտ Պետերբուրգ)։

## Ծանոթագրություններ

Կատեգորիա:Խարագաուլի շրջան
Կատեգորիա:Վրաստանի գյուղեր
Բորիթ

**Բորիթ** (), գյուղ Վրաստանում։ Գտնվում է Իմերեթի մարզի Խարագաուլի շրջանում։

## Դիրք
Գյուղը գտնվում է ծովի մակարդակից 480 մետր բարձրության վրա՝ Ձիրուլա գետի աջ ափին։ Շրջկենտրոն Խարագաուլից հեռու է 28 կմ։

## Անվանում
Գյուղի անվանումը կապված է մի լեգենդի հետ։ Դրա համաձայն այս տարածքում եղել են բազմաթիվ անտառներ, որտեղ ապրել են անտառային արծվի նման թռչուններ՝ *բորա*։ Դրանք ժամանակի ընթացքում անհետացել են անտառների հատման պատճառով։

Գյուղում գտնվում է Սուրբ Գիորգի եկեղեցին, որը վերագրվում է զարգացած միջնադարին (9-10-րդ դարեր)։ Եկեղեցին ունի որմնանկարներ, զանգը կշռում էր 40 կգ, որի ձայնը լսելի էր հարևան գյուղերում։ 1940-ական թվականներին խորհրդային իշխանությունների կողմից կառույցը ենթարկվել է ավերածությունների, նրա մի մասում կառուցվել է հիվանդանոց։

## Բնակչություն
Ըստ 2014 թվականի մարդահամարի տվյալների՝ գյուղի բնակչությունը կազմում է 557 մարդ, մեծամասնությունը՝ վրացիներ։

## Տրանսպորտ
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։

Ամենամոտ օդանավակայանը գտնվում է Քութայիս քաղաքում։

## Ծանոթագրություններ

Կատեգորիա:Խարագաուլի շրջան
Կատեգորիա:Վրաստանի գյուղեր
Իզաբելլա Տոբիաս

**Իզաբելլա Տոբիաս** (, ), ամերիկացի գեղասահորդ, ով հանդես է գալիս իսրայելցի Իլյա Տկաչենկոյի հետ միասին՝ ներկայացնելով Իսրայելը։ Նախկինում նա Դեյվիդաս Ստագնյունասի հետ ներկայացրել է Լիտվան պարեր սառույցի վրա մարզաձևում։ Երկու անգամ դարձել է Լիտվայի չեմպիոն։

Նախկինում Իզաբելլա Տոբիասը Օթար Ջափարիձեի հետ ներկայացրել է Վրաստանը պատանեկան մակարդակում։ 2016 թվականի ապրիլի 1-ի տվյալներով՝ Իզաբելլա Տոբիասն ու Իլյա Տկաչենկոն Չմշկասահորդների միջազգային միության կազմած վարկանշային աղյուսակում զբաղեցնում են 47-րդ տեղը։

## Կենսագրություն
Իզաբելլա Տոբիասը ծնվել է 1991 թվականի օգոստոսի 23-ին Նյու Յորքում։ Դպրոցն ավարտելուց հետո նա մի կարճ ժամանակ սովորել է Կոլումբիայի համալսարանի ընդհանուր կրթության դպրոցում։ 1999-2007 թվականներին նա հաճախել է Ջորջ Բալանչինի Ամերիկյան բալետի դպրոց և ելույթ ունեցել Նյու Յորք Սիթի բալետի () կազմում։

2012 թվականի հոկտեմբերին Իզաբելլա Տոբիասը դիմում է ներկայացրել Լիտվայի Հանրապետության նախագահին իրեն բացառության կարգով Լիտվայի քաղաքացիություն տալու համար։ Դա արվել է այն նպատակով, որ ինքն իրավունք ունենա Դեյվիդաս Ստագնյունասի հետ ներկայացնել Լիտվան 2014 թվականին Սոչիում կայանալիք Ձմեռային օլիմպիական խաղերի ժամանակ։ Դրանից բացի՝ 2012 թվականին գարնանը Իզաբելլա Տոբիասն սկսել է սովորել լիտվերեն։ 2013 թվականի հունվարին Լիտվայի քաղաքացիության հարցերով հանձնաժողովը միջնորդել է Տոբիասին չտրամադրել Լիտվայի քաղաքացիություն, քանի որ նա չի համապատասխանում օրենքով սահմանված չափանիշներին. «նա չունի Լիտվային մատուցած նշանակալի ծառայություններ և ինտեգրված չէ Լիտվայի հասարակական կյանքում»։ Նույն ամսում Լիտվայի նախագահը մերժել է Իզաբելլա Տոբիասի դիմումը։ Սակայն Օլիմպիական խաղերի մեկնարկից կարճ ժամանակ առաջ Իզաբելլա Տոբիասն ստացել է Լիտվայի քաղաքացիություն և Դեյվիդաս Ստագնյունասի հետ ներկայացրել է Լիտվան Սոչիի Օլիմպիական խաղերում։

Սոչիի Օլիմպիական խաղերից հետո Իզաբելլա Տոբիասն սկսել է ելույթ ունենալ ռուս գեղասահորդ Իլյա Տկաչենկոյի հետ, և նրանք որոշել են ելույթ ունենալ Իսրայելի դրոշի ներքո։ 2015 թվականի հուլիսի վերջին զույգը մասնակցել է Լեյք Փլեսիդում կայացած առաջնությանը, որտեղ զբաղեցրել է առաջին տեղը։ Նույն թվականին նրանք Ֆինլանդիայում մասնակցել են «Finlandia Trophy» առաջնությանը, որտեղ համառ պայքարի շնորհիվ զբաղեցրել են երկրորդ տեղը։ 2015 թվականի հոկտեմբերին Սարանսկում մասնակցել է Մորդովյան զարդանախշեր մրցությանը՝ զբաղեցնելով երկրորդ տեղը։ Հետագայում Իզաբելլա Տոբիասն ու Իլյա Տկաչենկոն Էստոնիայում մասնակցել են Տալլինի գավաթի առաջնությանը։ Զույգը հաջողությամբ է ելույթ ունեցել նաև 2016 թվականի Եվրոպայի առաջնությունում և ընդգրկվել է մայրցամաքի գեղասահորդների տասը լավագույն զույգերի շարքում։

## Ծրագրեր
*(Դեյվիդաս Ստագնյունասի հետ)*

*(Օթար Ջափարիձեի հետ)*

## Մարզական նվաճումներ
### Հօգուտ Իսրայելի
*(Իլյա Տկաչենկոյի հետ)*

### Հօգուտ Լիտվայի
*(Դեյվիդաս Ստագնյունասի հետ)* 

WD = հեռացվել է մրցությունից

### Հօգուտ Վրաստանի
*(Օթար Ջափարիձեի հետ)* 

## Ծանոթագրություններ

## Արտաքին հղումներ
* Իզաբելլա Տոբիասն ու Իլյա Տկաչենկոն  Չմշկասահորդների միջազգային միության պաշտոնական կայքում
* Իզաբելլա Տոբիասն ու Դեյվիդաս Ստագնյունասը  Չմշկասահորդների միջազգային միության պաշտոնական կայքում
* Իզաբելլա Տոբիասն ու Օթար Ջափարիձեն  Չմշկասահորդների միջազգային միության պաշտոնական կայքում

Կատեգորիա:Ամերիկացի գեղասահորդներ
Վարիյ (կանտոն)

**Վարիյ** (), կանտոն Ֆրանսիայում։ Գտնվում է Միջին Պիրենեյան մարզի Արյեժ դեպարտամենտում։ Մտնում է Պամե շրջանի կազմի մեջ։

Համայնքի INSEE կոդ՝ 0919։

Վարիյ կանտոնի մեջ հաշվվում է 18 կոմունա, որից գլխավորն է Վարիյը։
մինի|Վարիյ կանտոնը Արյեժ դեպարտամենտի քարտեզի վրա

## Կանտոնի կոմունաներ

## Բնակչություն
Կանտոնի բնակչությունը 2006 թվականին կազմում էր 9 526 մարդ։

## Տես նաև
* Ֆրանսիայի շրջանների ցանկ

## Արտաքին հղումներ
* Արյեժ դեպարտամենտի կոմունաների բնակչությունը INSEE կայքում
* Վարիյ կանտոնի տեղադիրքը Ֆրանսիայի քարտեզի վրա

Կատեգորիա:Ֆրանսիայի համայնքներ
Էդգար Մանաս

**Էդգար Մանաս** (), հայազգի կոմպոզիտոր, դիրիժոր, երաժշտագետ։

## Կենսագրություն
Էդգար Մանասը ծնվել է Կոստանդնուպոլսում Օսմանյան Կայսրության Պետական պարտքի կառավարչության թարգմանիչ Ալեքսանդր Մանասի ընտանիքում։ 13 տարեկան հասակում հաճախել է Վենետիկի Մուրադ-Ռափայելյան վարժարան։ Վենետիկում երաժշտության դասեր է առել պրոֆեսոր Տրիվելինիից։ 1894 թվականին դպրոցն ավարտելով՝ վերադարձել է Կոստանդնուպոլիս։ Երաժշտական կրթություն ստանալու նպատակով կրկին մեկնել է Իտալիա, հաստատվել Պադովայում, աշխատել կոմպոզիտոր Լուիջի Բոտացոյի հետ։

1905 թվականից Կ. Պոլսում ղեկավարել է «Գաղիա» երգչախումբը, հանդես եկել համերգներով՝ արժանանալով ֆրանսիական կառավարության «Ակադեմիայի պսակավոր» տիտղոսին։ Եղել է նաև «Քնար», «Արվեստասեր» միությունների երգչախմբերի, նվագախմբերի ղեկավարը։ 1923 թվականից դասավանդել է Կ. Պոլսի կոնսերվատորիայում (սաներից են Ա. Պարթևյանը, Գ. Ղազարոսյանը)։ Գրել է լարային կվարտետ, «Սիմֆոնիկ ալեգրո», «Արևելյան ռապսոդիա», բազմաձայն պատարագ և այլն։ 1927 թվականին Փարիզում հրատարակվել է Մանասի «Իշխանաց կղզիներ» դաշնամուրային սյուիտների ժողովածուն։

## Ստեղծագործություններ
**Հոգևոր ստեղծագործություններ**
* Խորհուրդ խորին, Հրեշտակային, Ի բարութեանց, Յայս յարկ, Ամէն. եւ ընդ հոգւոյդ քում, Օրհնեցից զՏէր (1912)
* Հինգ հոգևոր երգ - Նշանաւ, Ի յամուլ երկրէ, Մայր լուսոյն, Տէր թագաւորեաց, Ով երանելիդ 
* Երգեցողութիւն Ս. Պատարագի (1962)

**Աշխարհիկ-խմբերգական**
* Աղբիւրին առջև 
* Աշնանային 
* Որսկան աղբէր, Գութանի երգը 
* Իմ մահը 
* Լոյսդ տեսայ 
* Ծաղիկ մ՚է սիրտն 
* Հինգ խմբերգ - Վարդերգ, Գարուններ, Գարնան անձրև, Կեանքը, Բաղձանք

**Դաշնամուրային**
* Անցեալին 
* Դարդըս լացէք 
* Երեք երգեր - Հրաւէր, Գիշերային, Գարնանային 
* Ըղձանք 
* Հին մեղեդին, Երգ 
* Սիրերգ 
* Հծծիւններ 
* Պեպո

## Ծանոթագրություններ

Կատեգորիա:Թուրքահայ դիրիժորներ
Կատեգորիա:Թուրքահայ կոմպոզիտորներ
Կատեգորիա:Կոմպոզիտորներ այբբենական կարգով
Կատեգորիա:Հայ երաժշտագետներ
Կատեգորիա:Սուրբ Ղազար կղզու միաբանության շրջանավարտներ
Կատեգորիա:Օրհներգերի հեղինակներ
Նոժան լ’Արտո

**Նոժան լ’Արտո** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Էսսոմ սյուր Մարն կանտոնի կազմի մեջ։ Համայնքի շրջանը՝ Շատո Տերրի։

Համայնքի INSEE կոդը՝ 02555։

## Բնակչություն
2010 թվականի տվյալներով՝ համայնքի բնակչությունը կազմում է 2137 մարդ։

## Տնտեսություն
2010 թվականին համայնքի 1306 աշխատունակ (15-64 տարեկան) բնակիչներից 983-ը տնտեսապես ակտիվ էին, 323-ը՝ ոչ ակտիվ (ակտիվության ցուցանիշը կազմել է 75,3%, 1999 թվականին եղել է 73,8%)։ 983 տնտեսապես ակտիվ բնակիչներից աշխատում էին 845-ը (448 տղամարդ և 397 կին), գործազուրկ էին 138 մարդ (66 տղամարդ և 72 կին)։ 323 տնտեսապես ոչ ակտիվ բնակիչներից 106-ը եղել են աշակերտներ կամ ուսանողներ, 108-ը՝ թոշակառուներ, 109-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Նոժան լ’Արտո 

Կատեգորիա:Ֆրանսիայի բնակավայրեր
Պանսի Կուրտկոն

**Պանսի Կուրտկոն** (), կոմունա Ֆրանսիայում, գտնվում է Պիկարդիայի մարզում։ Կոմունայի դեպարտամենտը Էնան է։ Մտնում է Գինիկուր կանտոնի կազմի մեջ։ Կոմունայի շրջանը՝ Լան։

Կոմունայի INSEE կոդը՝ 02583:

## Բնակչություն
2010 թվականի տվյալներով՝ համայնքի բնակչությունը կազմում է 43 մարդ։

## Տնտեսություն
2010 թվականին համայնքի 33 աշխատունակ (15-64 տարեկան) բնակիչներից 30-ը տնտեսապես ակտիվ էին, 3-ը՝ ոչ ակտիվ (ակտիվության ցուցանիշը կազմել է 90,9 %, 1999 թվականին եղել է 65,6 %)։ 30 տնտեսապես ակտիվ բնակիչներից աշխատում էին 25-ը (15 տղամարդ և 10 կին), գործազուրկ էին 5 մարդ (1 տղամարդ և 4 կին)։ 3 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 1-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Պանսի Կուրտկոն 

Կատեգորիա:Ֆրանսիայի բնակավայրեր
Լատվիայի ազգային օպերա

**Լատվիայի ազգային օպերա** (ԼԱՕ, ), պետական հաստատություն Լատվիայում, որն զբաղվում է օպերայի, բալետի և դասական երաժշտության զարգացմամբ։ Տեղակայված է Ռիգայում՝ բուլվար Ասպազիաս 3 հասցեում։ Օպերայի կազմի մեջ են մտնում նաև Լատվիայի ազգային բալետը (ԼԱԲ), ԼԱՕ երգչախումբը և ԼԱՕ նվագախումբը։

## Պատմություն
մինի|Ազգային օպերայի շենքը 20-րդ դարի սկզբում
Շենքը, որտեղ ի սկզբանե գտնվել է Լատվիայի ազգային օպերան, քաղաքի կենտրոնում կառուցվել է 1863 թվականին որպես առաջին քաղաքային (գերմանական) թատրոն (ճարտարապետ՝ Լյուդվիգ Բոնշտեդտ), սակայն 20 տարի անց տեղի ունեցած մեծ հրդեհի պատճառով շենքը 1885-1887 թվականներին վերակառուցվել է (ճարտարապետ՝ Ռեյնհոլդ Շմելինգ)։ 1919 թվականին թատրոնի շենք է տեղափոխվել Լատվիայի ազգային օպերան, որը չի ունեցել իր մշտական վայրը։ Առաջին ներկայացումը՝ Ռիխարդ Վագների «Թռչող հոլանդացին», տեղի է ունեցել 1919 թվականի հունվարի 21-ին։

### Տվյալներ
1856 թվականին սկսել են կառուցել շենքը, որն ավարտել են 1863 թվականին։ 1882 թվականին տեղի ունեցած հրդեհի պատճառով շենքի մեծ մասն ավերվել է։ 1914 թվականին՝ Առաջին համաշխարհային պատերազմի ժամանակ, օպերան էվակուացվել է Ռուսաստան։ Ռիգա է վերադարձվել 1919 թվականին Յազեպ Վիտոլի ղեկավարությամբ։ 1919 թվականի հունվարի 21-ին կայացել է առաջին ներկայացումը՝ «Թռչող հոլանդացին»։ 1944 թվականին կառույցն անվանափոխվել է և կոչվել Լատվիական ԽՍՀ օպերայի և բալետի թատրոն։ 1957-1958 թվականներին թատրոնի շենքը վերանորոգվել է։ 1990 թվականին թատրոնը վերանվանվել է Լատվիայի ազգային օպերա։ 1995 թվականին սկսված վերակառուցման և վերանորոգման աշխատանքները տևել են 5 տարի։ 2001 թվականին տեղի է ունեցել Ազգային օպերայի բացման հանդիսավոր արարողությունը։

## Գլխավոր ռեժիսորներ
* Դմիտրի Արբենին (1918-1922)
* Պյոտր Մելնիկով (1922-1933)

## Գլխավոր դիրիժորներ
* Թեոդոր Ռոյտեր, օպերայի գլխավոր դիրիժոր (1919-1944)
* Լեոնիդ Վիգներս, օպերայի գլխավոր դիրիժոր (1944-1949)
* Միխայիլ Ժուկով, դիրիժոր, օպերայի գլխավոր դիրիժոր (1948-1951)
* Գինտարս Ռինկյավիչյուս, օպերայի գլխավոր դիրիժոր (1996-2003)

## Հայտնի արվեստագետներ
* Վալենտին Բլինով, բալետի մենակատար (1947-1966)
* Վելտա Վիլցինյա, բալետի մենակատար (1949 - 1968)
* Ալեքսանդր Վիլյումանիս, օպերային մեներգիչ (1945-1958)
* Ժերմենա Հեյնե-Վագներ, օպերային մեներգիչ (1950-1975)
* Մարկ Գուրման, բալետի մենակատար (1958-1978)
* Ալեքսանդր Դաշկով, օպերային մեներգիչ (1944-1975)
* Ուլդիս Ժագատա, բալետի մենակատար (1944-1968)
* Էլֆրիդա Պակուլ, օպերային մեներգիչ (1944-1956)
* Դմիտրի Սմիրնով, օպերային մեներգիչ
* Հարալդ Ռիտենբերգս, բալետի մենակատար (1950-1977)
* Լարիսա Տուրիսովա, բալետի մենակատար (1966-1990)
* Ալեքսանդրա Ֆյոդորովա, բալետի մենակատար, բալետմեյստեր (1925-1933)
* Արթուր ՖԻնբերգ, օպերայի մեներգիչ (1946-1974)
* Արթուր Էկիս, բալետի մենակատար (1950-1977)

Լատվիայի ազգային օպերայի բեմում հանդես են եկել Ֆեոդոր Շալյապինը, Վալերիա Բարսովան։

## Ծանոթագրություններ

## Արտաքին հղումներ
* Պաշտոնական կայքը

Կատեգորիա:1863 կառուցումն ավարտված թատրոններ
Կատեգորիա:Աշխատանքային կարմիր դրոշի շքանշանով պարգևատրված կազմակերպություններ
Կատեգորիա:Լատվիայի մշակույթ
Կատեգորիա:Ռիգայի թատրոններ
Կատեգորիա:Ռիգայի շենքեր և կառույցներ
Ալոն (Վերին Պրովանսի Ալպեր)

**Ալոն** (, ), համայնք Ֆրանսիայի Պրովանս-Ալպեր-Լազուր ափ մարզի Վերին Ալպերի Պրովանս գավառում։ Մտնում է Սենտ Անդրե լեզ Ալպ կանտոնի կազմի մեջ (Կաստելան շրջան)։ 
Կոմունայի INSEE կոդ՝ 04005։

## Բնակչություն
Համայնքի բնակչությունը 2008 թվականին կազմում էր 131 մարդ։

## Տնտեսություն
2007 թվականի տվյալներով 62 աշխատունակ տարիքի մարդկանցից (15-64 տարեկան) 33-ը տնտեսապես ակտիվ էին, 29-ը անգործ (ակտիվության ցուցանիշը 53,2 %, 1999 թվականին եղել է՝ 68,8 %)։ 33աշխատունակ բնակիչներից 30-ը աշխատում էին (22 տղամարդ և 8 կին), անաշխատանք էին 3-ը (0 տղամարդ և 3 կին)։ 29 անգործ մարդկանցից 5-ը աշակերտներ կամ ուսանողներ են, 14-ը թոշակառու, 10-ը չէին աշխատում այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Ալոս (Վերին Պրովանսի Ալպեր)

**Ալոս** (), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Ալոս Կոլմար կանտոնի կազմի մեջ։ Համայնքի շրջանը՝ Կաստելան։

Համայնքի INSEE կոդ՝ 04006։

## Բնակչություն
Համայնքի բնակչությունը 2008 թվականին կազմում էր 695 մարդ։

## Տնտեսություն
2007 թվականի տվյալներով 471 աշխատունակ տարիքի մարդկանցից (15-64 տարեկան) 360-ը տնտեսապես ակտիվ էին, 111-ը անգործ (ակտիվության ցուցանիշը 76,4 %, 1999 թվականին եղել է՝ 68,8 %)։ 360 աշխատունակ բնակիչներից 341-ը աշխատում էին (193 տղամարդ և 148 կին), անաշխատանք էին 19-ը (11 տղամարդ և 8 կին)։ 111 անգործ մարդկանցից 20-ը աշակերտներ կամ ուսանողներ են, 55-ը թոշակառու, 36-ը չէին աշխատում այլ պատճառներով։

## Տեսարժան վայրեր
* Սուրբ Հովհաննես Մկրտիչ ռոմանական եկեղեցի (XVIII դար)
* Արևային ժամացույց (1757 թվական)
* Սեն Սեբաստիեն եկեղեցի
* Ժամատներ՝ Սեն Ժակ, Սեն Պիեր, Սեն Ռոշ, Նոտր դամ դը Մոն, Նոտր Դամ դը Լումիեր, Նոտր Դամ դը Գրաս, Սեն Բրիժիտ, Սեն Մադելեն ՝ Սեն Ժոզեֆ, Նոտր Դամ դը լա Ֆլյոր

## Պատկերասրահ

File:Allos lake 01.jpg
File:Allos lake 02.jpg
File:Lac dAllos 2.jpg
File:Allos lake 04.jpg


## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի համայնքներ
Love Somebody (ալբոմ)

**Love Somebody**, ամերիկացի քանթրի երգչուհի Րիբա ՄաքԻնտայրի քսանյոթերորդ ստուդիական ալբոմը, թողարկված 2015 թվականի ապրիլի 14-ին, Nash Icon/StarstruckIn October 2014 ստուդիայում։ Ալբոմը զբաղեցրել է երրորդ տեղը Billboard 200 չարթում և գլխավորել է Top Country Albums հիթ-շքերթը։ Սա նրա 12-րդ ալբոմն է, որ գլխավորել է հիթ-շքերթներ. Это её 12-й альбом во главе кантри-чарта (рекорд среди всех кантри-певиц):

## Պատմություն
Ալբոմի թողարկումը տեղի է ունեցել 2014 թվականին, երբ նրանք պրոդյուսերավորեցին Nash Icon-ի 11 թրեքներ։ Երբ առաջին սինգլը՝ «Going Out Like That», գլխավորեց Hot Country Songs հիթ-շքերթը, նրա մոտ միտք հղացավ թողարկել ևս մի ալբոմ, 2015 թվականին։ 2015 թվականի փետրվարի 13-ին նա հայտարարեց ալբոմի թողարկման ճշգրիտ օրը։

Նոր ալբոմը թողարկվել է նախորդից՝ All the Women I Am-ից հինգ տարի հետո։ Ալբոմն անվանվել է Love Somebody, իսկ երգերը գրել են՝ Sam Hunt / Shane McAnally / Josh Osborne:

## Երգացանկ

## Չարթեր
}
|-

|-

|}

## Ծանոթագրություններ

Կատեգորիա:2015 ալբոմներ
Ռիբա Մաքինթայր

**Ռիբա Նիլ Մաքինթայր** (, ), ամերիկացի քանթրի երգչուհի, երգերի հեղինակ, պրոդյուսեր և դերասան, որն իր կարիերայի ընթացքում վաճառել է ավելի քան յոթանասուն միլիոն ալբոմ ամբողջ աշխարհում։

## Սկավառակագրություն
### Ստուդիական ալբոմներ
* 1977: Reba McEntire
* 1979: Out of a Dream
* 1980: Feel the Fire
* 1981: Heart to Heart
* 1982: Unlimited
* 1983: Behind the Scene
* 1984: Just a Little Love
* 1984: My Kind of Country
* 1985: Have I Got a Deal for You
* 1986: Whoever's in New England
* 1986: What Am I Gonna Do About You
* 1987: The Last One to Know
* 1988: Reba
* 1989: Sweet Sixteen
* 1990: Rumor Has It
* 1991: For My Broken Heart
* 1992: It's Your Call
* 1994: Read My Mind
* 1995: Starting Over
* 1996: What If It's You
* 1998: If You See Him
* 1999: So Good Together
* 2003: Room to Breathe
* 2007: Reba: Duets
* 2009: Keep On Loving You
* 2010: All the Women I Am
* 2015: Love Somebody

### Ծննդյան ալբոմներ
* 1987: Merry Christmas to You
* 1999: The Secret of Giving: A Christmas Collection
### Կյանքի ալբոմներ
* 1989: Reba Live
### Ժողովածուներ
* 1985: The Best of Reba McEntire
* 1986: Reba Nell McEntire
* 1987: Greatest Hits
* 1993: Greatest Hits Vol. 2
* 1994: Oklahoma Girl
* 1998: Moments and Memories: The Best of Reba
* 2000: I’ll Be
* 2001: Greatest Hits Volume III: I'm a Survivor
* 2003: 20th Century Masters: The Christmas Collection: The Best of Reba
* 2005: Reba #1’s
* 2006: 20th Century Masters: The Millennium Collection: The Best of Reba McEntire
* 2008: Love Revival
* 2008: 50 Greatest Hits

## Ֆիլմագրություն

## Մատենագրություն
* 
* 

## Գրականություն
* Bufwack, Mary A. (1998). «Reba McEntire». In *The Encyclopedia of Country Music*. Paul Kingsbury, Editor. New York: Oxford University Press. p.&nbsp;339 (birth year listed as 1954).

## Ծանոթագրություններ

## Արտաքին հղումներ
* Պաշտոնական կայք

Կատեգորիա:20-րդ դարի ամերիկացի դերասանուհիներ
Կատեգորիա:20-րդ դարի ամերիկացի երգչուհիներ
Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգիչներ
Կատեգորիա:«Գրեմմի» մրցանակի դափնեկիրներ
Կատեգորիա:«Դրամա Դեսկ» մրցանակի դափնեկիրներ
Կատեգորիա:Ամերիկացի երաժիշտներ
Կատեգորիա:Ամերիկացի երաժշտական պրոդյուսերներ
Կատեգորիա:Ամերիկացի երգահաններ
Կատեգորիա:Ամերիկացի երգչուհիներ
Կատեգորիա:Ամերիկացի կիթառահարներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի պրոդյուսերներ
Կատեգորիա:Հոլիվուդյան փառքի ծառուղի
Ռուտա Մեյլուտիտե

**Ռուտա Մեյլուտիտե** (, ), լիտվացի լողորդուհի, օլիմպիական չեմպիոն (2012) և աշխարհի չեմպիոն (2013) 100 մ տարածությունում (բրաս), աշխարհի փոխչեմպիոն 50 մետր տարածությունում (բրաս, 2013), աշխարհի առաջնության երկու ոսկե և մեկ արծաթե մեդալների դափնեկիր կարճ մրցատարածությունում (2012)։ 50 և 100 մետր մրցատարածություններում բրաս լողաձևի ռեկորդակիր։ Լիտվացի միակ լողորդն է, որ մեդալի է արժանացել Օլիմպիական խաղերում։ Ապրում և մարզվում է Մեծ Բրիտանիայում։
thumb|250px|Ռուտան լիտվացի այլ մարզիկների հետ Լոնդոնի Օլիմպիական խաղերի ժամանակ

## Կենսագրություն
Ռուտա Մեյլուտիտեն ծնվել է 1997 թվականի մարտի 19-ին Լիտվայի Կաունաս քաղաքում։ Նա ունի երկու եղբայր։ 2001 թվականի մարտին, երբ Ռուտա Մեյլուտիտեն չորս տարեկան էր, նրա մայրը մահացել է ավտովթարից։ Ռուտա Մեյլուտիտեն լողով զբաղվել սկսել է յոթ տարեկան հասակում։ Նրա առաջին մարզիչը եղել է Հեդրյուս Մարտինիոնիսը։ Չլինելով շատ բարձրահասակ՝ 13 տարեկան հասակում նա հագնում էր 43 համարի կոշիկ, իսկ ներկայում՝ 44 համարի։ 13 տարեկանում Ռուտա Մեյլուտիտեն Կաունասից տեղափոխվել է Մեծ Բրիտանիայի Պլիմուտ քաղաք, որտեղ բնակվում էին հայրն ու եղբայրները։ Այդ ժամանակվանից էլ նա մարզվում է Ջոն Ռուդի () մոտ։

2012 թվականին Լոնդոնում անցկացված Ամառային օլիմպիական խաղերի ժամանակ 15-ամյա Ռուտա Մեյլուտիտեն եղել է ամենաերիտասարդ մասնակիցների շարքում։ Նա մասնակցել է երեք մարզաձևերի մրցություններին, որոնցում հաղթող էր ճանաչվել 2011 թվականին անցկացված Եվրոպայի պատանեկան ամառային օլիմպիական փառատոնի ժամանակ։ 50 և 100 մետր մրցատարածություններում ազատ ոճով լողում Ռուտա Մեյլուտիտեն նախնական մրցության ժամանակ գրավել է 26-րդ և 29-րդ տեղերը համապատասխանաբար, ընդ որում՝ 50 մետր մրցատարածությունում սահմանել է ազգային ռեկորդ։ 100 մետր մրցատարածությունում (բրաս) Ռուտա Մեյլուտիտեն նախնական մրցության ժամանակ ցույց է տվել լավագույն ժամանակը՝ սահմանելով ազգային ռեկորդ, իսկ կիսաեզրափակչում սահմանել է Եվրոպայի նոր ռեկորդ՝ 1:05.21: Հաղթանակ տանելով նաև եզրափակչում (1:05.47)՝ նա արժանացել է ոսկե մեդալի և դարձել լիտվացի առաջին լողորդուհին, որ վաստակել է օլիմպիական մեդալ, ինչպես նաև լողի ամենաերիտասարդ օլիմպիական չեմպիոնը վերջին 16 տարիների ընթացքում։

## Ընտանիք
Ռուտա Մեյլուտիտեի հայրը Սաուլյուս Մեյլուտիսն է։ Նրա մայրը՝ Ինգրիդան, մահացել է ավտովթարից 34 տարեկան հասակում։ Այդ ողբերգությունից մեկ տարի անց Սաուլյուս Մեյլուտիսն ընտանիքի հետ տեղափոխվել է Մեծ Բրիտանիա և բնակություն հաստատել Պլիմուտ քաղաքում, որտեղ նա աշխատանքի է ընդունվել հիվանդանոցում։ Տեսնելով դստեր տաղանդը՝ Սաուլյուս Մեյլուտիսը նրան ուղարկել է Plymouth Leander լողի ակումբ, որ Մեծ Բրիտանիայի ամենահեղինակավոր ակումբներից մեկն է։

Ռուտա Մեյլուտիտեն ունի երկու եղբայր՝ Մարգիրիսն ու Մինդաուգասը։

## Պարգևներ
* «Լիտվային մատուցած ծառայությունների համար» շքանշանի մեծ խաչ (8 օգոստոսի, 2012 թվական),
* 2012 թվականին DELFI պորտալի և «Valstybė» ամսագրի կողմից կազմակերպված մրցույթում ճանաչվել է տարվա մարդ։

## Ծանոթագրություններ

## Արտաքին հղումներ

* Էջը London 2012 կայքում 
* Էջը I-Swimmer.ru կայքում
* Рекорд Руты Мейлутите на дистанции 100 метров брассом. 

Կատեգորիա:2012 թվականի Ամառային օլիմպիական խաղերի չեմպիոններ
Կատեգորիա:Լիտվացի լողորդներ
Կատեգորիա:Լիտվացի օլիմպիական չեմպիոններ
Կատերինա Մուրինո

**Կատերինա Մուրինո** (, ), իտալացի դերասանուհի Սարդինիա կղզուց։

## Կյանքն ու կարիերան
Կատերինա Մուրինո ծնվել է Կալիարի քաղաքում և ի սկզբանե ցանկացել է բժշկուհի դառնալ։ 1996 թվականին Միսս Իտալիա գեղեցկության մրցույթում զբաղեցրել է 4-րդ հորիզոնականը։ Տեղափոխվելով Լոնդոն, տարվել է թատրոնով և դերասանությամբ, և յուրաքանչյուր շաբաթ միջոցներ էր խնայում, որպեսզի գնա Վեստ Էնդա թատրոն և ներկայացում դիտի։

Վերադառնալով Իտալիա, 1999-2000 թվականներին «Կինոյի և թատրոնի դպրոց»-ում ուսումնասիրել է դրամա։ Ղեկավարն էր Ֆրանչիլսկի դը Սապիոն։ Ապա մասնակցել է* «Ռիչարդ III*» պիեսի բերադրումներին։ 2002 թվականին Կատերինա Մուրինոն սկսել է կարիերա հեռուստատեսությունում, ապա ստացել է համաշխարհային համբավ խաղալով «Կազինո Ռոյալ» ֆիլմում։ Ֆիլմի հիմքում ընկած է Յան Ֆլեմինգի կողմից 2006 թվականին գրված նույնանուն վեպը։

2011 թվականի սկզբին Մարինոն նկարահանվել է Ռուֆուս Սյուելլի հետ *Zen* ֆիլմում (BBC-ի համար)։ Սերիալը չեղյալ է հայտարարվել, սակայն ցուցայնուամենայնիվ այն ցուցադրվել է ԱՄՆ-ում։

2011 թվականին Մուրինոն նաև հայտնվել է Բոբ Սինքլերի երաժշտական տեսահոլովակում (երգի անունը՝ «Far l’Amore

2013 թվականին Կատերինա Մուրինոն նկարահանվել *Ոդիսական *սերիալում, խաղալով գլխավոր հերոսի կնոջ՝ Պենելոպեի դերում։

## Ընտրված Ֆիլմագրություն
աջից|մինի|Կատերինա Մուրինո 2010 թվականի մարտին
* *Nowhere (2001)*
* *Խաչաիրը *(2004)
* *L ' Amour Aux Trousses *(2004)
* *Eleonora d ' Arborea * (2005)
* *Vientos agua de *(2006)
* *[[Կազինո Ռոյալ (ֆիլմ, 2006)|Կազինո Ռոյալ]]* (2006)
* *Համադասարանցիները *(2007)
* *Il seme-ը della discordia* (2008)
* *Դրախտային այգի* (2008)
* *Alibi-ը e sospetti* (2008)
* *XIII. դավադրություն* (2009)
* *Zen* (2011)
* *Ոդսիական *(2013)
* *The Invincible Piglet* (2015)
* *Ձայն քարից* (2015)
* *Ջոկատ* (2015)

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Իտալացի դերասանուհիներ
Կատեգորիա:Իտալացի կինոդերասանուհիներ
Կատեգորիա:Իտալացի մոդելներ
Կատեգորիա:Մոդելներ
Գեորգի Զլատարսկի

**Գեորգի Նիկոլով Զլատարսկի** (, 25 հունվարի, 1854, Տիռնովո - 9 օգոստոսի, 1909, Տիռնովո) բուլղարացի երկրաբան, առաջին գիտնականը, որ երկրաբանությամբ է զբաղվել Բուլղարիայում, Բուլղարիայի գրական միության (ներկայում՝ Բուլղարիայի գիտությունների ակադեմիա) և արտասահմանյան գիտությունների ակադեմիաների անդամ։

## Կենսագրություն
Գեորգի Զլատարսկին ծնվել է 1854 թվականի հունվարի 25-ին Տիռնովո քաղաքում (ներկայում՝ Վելիկո Տիռնովո, Բուլղարիա)՝ Նիկոլա Զլատարսկու ընտանիքում, ով եղել է լուսավորական ու եկեղեցական ազգային շարժման գործիչ։ Գեորգի Զլատարսկին ուներ երեք եղբայր՝ Ալեքսանդր (տնտեսագետ), Վասիլ (պատմաբան) և Ստեֆան (սպա)։

Գեորգի Զլատարսկին Տիռնովոյում ավարտել է գիմնազիան, ապա ուսումը շարունակել է Զագրեբի Կայսերական լիցեյում և Ստամբուլում։ 1880 թվականին նա ավարտել է Զագրեբի համալսարանը (մասնագիտավումը՝ բնական գիտություններ) և նույն թվականի հունիսից որպես հանքաբան-երկարաբան աշխատանքի է անցել Բուլղարիայի ֆինանսների նախարարությունում։ 1890 թվականին դարձել է լեռնային ու երկրաբանական լուսանկարահանումների աշխատանքների ղեկավար, իսկ 1893 թվականին՝ Առևտրի և հողագործության նախարարության երկրաբանության բաժնի տնօրեն։ Աշխատել է Ավստրիայում և Անգլիայում, մտերիմ հարաբերություններ է պահպանել Ֆրանց Տուլայի ու Կոնստանտին Իրեչեկի հետ։

Գեորգի Զլատարսկին դասավանդել է Սոֆիայի համալսարանում և 1903-1904 թվականներին եղել է նույն համալսարանի ֆիզիկա-մաթեմատիկական ֆակուլտետի դեկանը։ Դրանից առաջ նա երկու անգամ ընտրվել էր համալսարանի ռեկտոր (1897-1898 և 1901-1902 թվականներին)։ Նա դասավանդել է ընդհանուր երկրաբանություն, անողնաշար կենդանիների հնէաբանություն, ֆիզիոգրաֆիկ և դինամիկ երկրաբանություն, գեոտեկտոնիկա և ստրատիգրաֆիկ երկրաբանություն, հնակենդանաբանություն և այլն։

## Մատենագրություն
* ''Геологията на България'' (под редакцията на П. Бакалов), Университетска библиотека № 65, София: 1927.
* ''Юрската система в България'', Годишник на Софийския университет № 3 и № 4, София: 1908.
* ''Еокретацейската или долнокредната серия в България'', Периодическо списание на Българското книжовно дружество, № 68, София: 1907, 35-115.
* ''Рудите в България (Материали по геологията и минералогията на България),'' Периодическо списание на Българското книжовно дружество, № 2, 1-2, № 3, 84-132, Средец: 1882.
* *Геологическа карта на България в 20 листа 28 х 40 см в мащаб 1:300 000 (в сътрудничество с Г. Бончев),* София: 1905-1910.

## Ծանոթագրություններ

## Գրականություն
* Еким Бончев, *Георги Златарски*, Университетско издателство "Климент Охридски", София: 1988.
* Петър Бакалов, *Спомени за професор Георги Н. Златарски,* Известия на Геологическия институт на Българската академия на науките, № 3, София: 1955, стр. 241-244.
* Иван Борисов, *Бележити български геолози*, Народна просвета, София: 1981, стр. 7-19.
* A. Lacroix, *La vie de Georges Zlatarski*, Bull Soc. geol France, Ser. 4, vol. 10, 1910, 338.

## Արտաքին հղումներ
* Գեորգի Զլատարսկու հեղինակած գրքերը  

Կատեգորիա:Բուլղարացի երկրաբաններ
Կատեգորիա:Զագրեբի համալսարանի շրջանավարտներ
Կատեգորիա:Վելիկո Տիռնովո քաղաքում ծնվածներ
Էնգ Լի

**Էնգ Լի** (չինարենի ճիշտ գրելաձևով *Լի Ան* (, , փինյին Lǐ Ān, ), թայվանական կինոռեժիսոր և պրոդյուսեր։ Կրկնակի անգամ արժանացել է «Ոսկե արջ» պարգևին Բեռլինի կինոփառատոնի ժամանակ (1993, 1996), երկու անգամ արժանացել է «Ոսկե առյուծ» պարգևին Վենետիկի կինոփառատոնի ժամանակ (2005, 2007)։ «Ոսկե գլոբուս» (2001) և «Օսկար» (2000, 2006, 2013) մրցանակաբաշխությունների «Այլալեզու լավագույն ֆիլմ» («Գաղտնի վագր, թաքնված վիշապ») անվանակարգում և երկու մրցանակ «Լավագույն ռեժիսոր» անվանակարգում («Սապատավոր լեռ» և «Պիի կյանքը») մրցանակակիր։

## Հանրաճանաչություն
Էնգ Լիի ամենահայտնի աշխատանքներից են «Գիտակցություն և զգացմունքներ» պատմական մելոդրաման, «Գաղտնի վագր, թաքնված վիշապ» (2000) ֆենտեզի ֆիլմը, «Սապատավոր լեռ» դրաման (2005) և «Պիի կյանքը» արկածային ֆիլմը (2012)։

## Կենսագրություն
Լի Անը ծնվել է 1954 թվականի հոկտեմբերի 23-ին Պինդունում՝ Թայվանի հարավում։ 1957 թվականին ավարտել է տեղի քոլեջը, որից հետո զորակոչվել է բանակ։ Ուսումը շարունակելու համար մեկնել է ԱՄՆ, որտեղ հաջորդաբար ստացել է բակալավրի աստիճան Իլինոիս նահանգի համալսարանի թատերական արվեստ բաժնում և մագիստրի աստիճան՝ կինոարտադրության մասնագիտությամբ Նյու Յորքի համալսարանում։

Նյու Յորքում սովորելու տարիներին են վերագրվում Էնգ Լիի առաջին քայլերը կինեմատոգրաֆիայում։ Նրա կարճամետրաժ «Լճի ստվերներ» (1982) ֆիլմով առաջնելույթը Թայվանի փառատոնում արժանացել է մրցանակի։ 1983 թվականին Էնգ Լին որպես օգնական մասնակցել է համակուրսեցի Սպայկ Լիի դիպլոմային ֆիլմի ստեղծմանը։ Սպայկը ներկայումս ամերիկյան անկախ ֆիլմերի առաջատարներից է։ Իր սեփական դիպլոմային աշխատանքը 41 րոպեանոց «Բարակ գիծ» (1984) ֆիլմն է, որը Նյու Յորքի համալսարանի ուսանողական ֆիլմերի փառատոնի ժամանակ ճանաչվել է լավագույնն ու արժանացել ռեժիսուրայի համար մրցանակի։

Չնայած իր ուսանողական ֆիլմերի հաջողություններին, Էնգ Լին անաշխատանք է մնացել վեց տարիների ընթացքում։ Վերջապես 1990 թվականին նրա երկու սցենարները հաղթել են Թայվանի կառավարության մասնակցությամբ կազմավորված փառատոնում։ Փառատոնում նրա հաղթանակը մեկնարկ է տալիս նրա ռեժիսորական մասնագիտական կարիերային։ Էնգ Լին կարողացել է գրավել ֆինանսական միջոցներ իր առաջնելույթային «Հարկադրող ձեռքեր» (1992) ֆիլմի ստեղծման համար։

«Ադամանդե աստղի երկրորդ աստիճան» շքանշանի ասպետ է (2006)։

## Ֆիլմագրություն

## Ծանոթագրություններ

## Աղբյուրներ
* 

Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Արվեստի և գրականության ֆրանսիական շքանշանի ասպետներ
Կատեգորիա:Լավագույն ռեժիսոր Օսկարի մրցանակակիրներ
Կատեգորիա:Կինոռեժիսորներ այբբենական կարգով
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Պատվո լեգեոնի շքանշանի ասպետներ
Կատեգորիա:Նյու Յորքի համալսարանի շրջանավարտներ
Կատեգորիա:Ամերիկացի սցենարիստներ
Կատեգորիա:Չինացի արվեստագետներ